অহা ১৫ মাৰ্চত দাখিল কৰা হ'ব মিজোৰাম বিধানসভাৰ ২০১৮-১৯ বিত্তীয় বৰ্ষৰ বাজেট। মিজোৰাম চৰকাৰৰ এটা উচ্চস্তৰীয় সূত্ৰই সোমবাৰে এই তথ্য সদৰী কৰিছে বুলি জানিব পৰা গৈছে।
মিজোৰাম বিধানসভাৰ সচিব এছ আৰ জ'কহুমাই সোমবাৰে প্ৰকাশ কৰা অনুসৰি ১৩ মাৰ্চৰ পৰা আৰম্ভ হ'বলগীয়া বাজেট অধিবেশনখনৰ একেটা মাহৰ ২৯ তাৰিখে অন্ত পৰিব।উল্লেখ্য যে প্ৰথমদিনা ৰাজ্যখনৰ ৰাজ্যপাল লেফটেনেণ্ট জেনেৰেল নিৰ্ভয় শৰ্মাৰ অভিভাষণেৰে বিধানসভা অধিবেশনৰ আৰম্ভণি হ'ব।
বহু কেইটা দিশৰ পৰা এইবাৰৰ মিজোৰাম বিধানসভা অধিবেশন গুৰুত্বপূৰ্ণ হ'ব বুলি প্ৰকাশ কৰিছে ৰাজ্যখনৰ স্থানীয় সংবাদ মাধ্যম সমহে। বিশেষকৈ কংগ্ৰেছৰ চৰকাৰ চলি থকা ৰাজ্যখনত শেহতীয়াভাৱে উদ্ভৱ হোৱা বিভিন্ন সমস্যা সন্দৰ্ভত বিৰোধী পক্ষই শাসকীয় পক্ষক জবাবদিহি কৰিব বুলি ভিন্ন সূত্ৰই প্ৰকাশ কৰিছে।
অৱশ্যে ৪০ খন আসন বিশিষ্ট মিজোৰাম বিভানসভাত ৩৫ জন বিধায়কেৰে কংগ্ৰেছৰ স্থিতি যথেষ্ট শক্তিশালী।সেয়েহে মথোঁ ৪ জন বিধায়কৰে বিৰোধী দল মিজো নেচনেল ফ্ৰণ্টে বিধানসভাত কেনে ভূমিকা গ্ৰহণ কৰে সেয়া লক্ষণীয় হ'ব।
সেয়েহে অহা ১৩ মাৰ্চৰ পৰা আৰম্ভ হ'বলগীয়া মিজোৰামৰ বাজেট অধিবেশনখনলৈ লক্ষ্য ৰাখিছে ৰাজ্যখনৰ বিভিন্ন দল সংগঠনে।
কাক ভোট দিলে নৰেন্দ্ৰ মোডীৰ পত্নী যশোদাবেনে?
Oxford English Dictionary: ২০২২ চনৰ 'বছৰটোৰ শব্দ' ঘোষণা কৰিছে অক্সফৰ্ড অভিধানে; শব্দটো কি?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
